REGULAMENTUL (CE) NR. 128/2007 AL COMISIEI
din 12 februarie 2007
de modificare a Regulamentului (CE) nr. 580/2004 de stabilire a unei proceduri de licitație cu privire la restituirile la export pentru anumite produse lactate și Regulamentul (CE) nr. 581/2004 de deschidere a unei invitații permanente de participare la licitație pentru restituirile la export care privesc anumite tipuri de unt
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 26 alineatul (3), articolul 31 alineatul (3) litera (b) și articolul 31 alineatul (14),
întrucât:
(1)
Articolul 1 din Regulamentul (CE) nr. 580/2004 al Comisiei (2) reglementează produsele ce intră în sfera de aplicare a procedurii de licitație pentru stabilirea restituirilor la export. Se constată că cererile de licență de export pentru unt cu un conținut de grăsimi de 80 % sunt neglijabile. În vederea simplificării, trebuie eliminată procedura pentru astfel de produse.
(2)
Prin derogare de la Regulamentul (CE) nr. 1291/2000 al Comisiei din 9 iunie 2000 de stabilire a normelor comune de aplicare a sistemului de licențe la import și export și de certificate de fixare în avans pentru produsele agricole (3), articolul 7 alineatul (2) din Regulamentul (CE) nr. 580/2004 prevede că licențele de export obținute prin procedura de licitație nu sunt transmisibile. În vederea simplificării și facilitării schimburilor comerciale conform procedurii, această derogare trebuie retrasă.
(3)
Regulamentul (CE) nr. 580/2004 și Regulamentul (CE) nr. 581/2004 (4) trebuie modificate în consecință.
(4)
Măsurile prevăzute în prezentul regulament sunt conforme avizului Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CE) nr. 580/2004 se modifică după cum urmează:
1.
La articolul 1, litera (b) se înlocuiește cu următorul text:
„(b)
untul natural în blocuri de cel puțin 20 de kilograme greutate netă, care intră sub incidența codului de produs ex ex 0405 10 19 9700;”.
2.
La articolul 7, alineatul (2) se elimină.
3.
Punctul 2 din anexă se elimină.
Articolul 2
La articolul 1 alineatul (1) din Regulamentul (CE) nr. 581/2004, litera (a) se înlocuiește cu următorul text:
„(a)
untul natural în blocuri de cel puțin 20 de kilograme greutate netă, care intră sub incidența codului de produs ex ex 0405 10 19 9700;”.
Articolul 3
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Articolul 1 alineatul (2) se aplică certificatelor emise de la data intrării în vigoare a prezentului regulament.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 februarie 2007.